РЕПУБЛИКА БЪЛГАРИЯ
В И С Ш    С Ъ Д Е Б Е Н    С Ъ В Е Т

П Р О Т О К О Л   № 38
от редовното заседание чрез видеоконферентна връзка
на комисия „Управление на собствеността”
към Пленума на Висшия съдебен съвет, проведено на 15.12.2021 г.

Днес, 15.12.2021 г., сряда, от 10,30 ч., се проведе редовното заседание чрез видеоконферентна връзка на комисия „Управление на собствеността” към Пленума на Висшия съдебен съвет, в състав:

                                                               ПРЕДСЕДАТЕЛ:   Стефан Гроздев /online/
                                                                         ЧЛЕНОВЕ:  Стефан Петров
                                                                                               Боян Новански 
                                                                                               Йордан Стоев  
                                                                                               Олга Керелска /online/
                                                   
           ОТСЪСТВА: Огнян Дамянов

От администрацията на ВСС присъстваха: Стефка Инджова – директор на дирекция „Управление на собствеността на съдебната власт“, инж. Лина Грънчарова – началник отдел „Инвестиции и строителство“ и Диана Стоянова - главен експерт - юрисконсулт в дирекция „Правна“.

-	Инвестиции и строителство:

1.ОТНОСНО: Писмо от заместник – министъра на регионалното развитие и благоустройството вх. № ВСС-16395/06.12.2021 г. във връзка с уведомление  изх. № 24-33217- 01.12.2021 г. от Служба по геодезия, картография и кадастър – София град за поземлен имот с идентификатор 68134.4333.1255. 
Приложение: Доклад от инж. Лина Грънчарова – началник отдел „Инвестиции и строителство“, дирекция „Управление на собствеността на съдебната власт“.

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

	1.1.ПРИЕМА доклада на инж. Лина Грънчарова – началник отдел  „Инвестиции и строителство“, дирекция „Управление на собствеността на съдебната власт“.

	1.2.ВЪЗЛАГА на дирекция  „Управление на собствеността на съдебната власт“ да предприеме, в случай на необходимост, допълнителни действия по реда на АПК по оспорване на  изменение  на кадастралната карта и кадастралния регистър на недвижимите имоти за поземлен имот с идентификатор  68134.4333.1255, находящ се в гр. София, район „Овча купел“ за нанасяне на поземлен имот с проектен идентификатор 68134.433.802.  

Мотиви: Нанасянето на цитирания по-горе имот в кадастралната карта и кадастралния регистър на недвижимите имоти засяга ПИ с ИН 68134.4333.1255 с площ 4 325 кв.м, заедно с построените върху него сгради – в управление на Висш съдебен съвет за нуждите на Софийска градска прокуратура. Имотът е възложен за стопанисване на административния ръководител на Софийска градска прокуратура с решение на Пленума на Висш съдебен съвет по т.1.1.I.16 от протокол №40/03.11.2016 г. Същият е предоставен с Решение на Министерски съвет № 185/12.03.2013 г. за управление на Министерство на правосъдието за нуждите на органите на съдебната власт /прокуратура и следствени органи/. С измененията в Конституцията на Република България – чл. 130а, ал. 2, т. 6 (ДВ, бр. 100 от 2015 г.), чл. 387 от Закона за съдебната власт /ЗСВ/, § 82 и § 83 от ПЗР на ЗИД на ЗСВ, управлението на недвижимите имоти на съдебната власт е в правомощията на Пленума на Висшия съдебен съвет.
	За ПИ с ИН 68134.4333.1255, ведно с построените върху него сгради е съставен Акт за публична държавна собственост № 09435/30.03.2017 г.                       /с вписване в Служба по вписванията от 04.04.2017 г./, предходни  актове за държавна собственост, скици, приемо – предавателни протоколи, заповеди и др., които удостоверяват собствеността върху земята и построените върху нея сгради на Държавата, в частност за нуждите на съдебната власт.  
	С писмо изх. № ВСС-16395/13.12.2021 г. до началник на СГКК - София е изразено несъгласие, по реда на чл. 34, ал. 3 от АПК, относно нанасяне на нов обект в КККР с проектен идентификатор 68134.4333.802, във връзка с уведомление изх. №24-33217-01.12.2021 г. от Служба по геодезия, картография и кадастър София.
	1.3. ВЪЗЛАГА на дирекция  „Управление на собствеността на съдебната власт“ при констатиране на нови обстоятелства за поземлен имот с идентификатор 68134.4333.1255, във връзка с оспорване на промяната на кадастралната карта и кадастралния регистър на недвижимите имоти, да докладва преписката отново.

2.ОТНОСНО: Уведомление вх. № ВСС-16376/06.12.2021 г. от Служба по геодезия, картография и кадастър – гр. София във връзка с изменение на КККР  на с. Владая за сгради в ПИ 11394.4247.132 и ПИ 11394.4247.229.
Приложение: Доклад от инж. Лина Грънчарова – началник отдел „Инвестиции и строителство“, дирекция „Управление на собствеността на съдебната власт“.
       
КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

	2.1.ПРИЕМА доклада на инж. Лина Грънчарова – началник отдел  „Инвестиции и строителство“, дирекция „Управление на собствеността на съдебната власт“.

	2.2.ПРИЕМА за сведение уведомление вх. № ВСС-16376/06.12.2021 г. от Служба по геодезия, картография и кадастър – гр. София и заповед № 18-13582-01.12.2021 г. на началник  на СГКК - гр.София във връзка със изменение на кадастралната карта и регистър за сгради в ПИ 11394.4247.132 и ПИ 11394.4247.229.
	Мотиви: Изменението засяга имот  - УЦ „Трендафила“, природен парк Витоша (Учебен център „Трендафила“ – парк  Витоша),  който с решение по т. 29.II, от протокол № 18 от заседание на Пленума на Висш съдебен съвет, проведено на 08.06.2017 г., е възложен за стопанисване на Главен прокурор на Република България. Със становище вх. № ВСС-16395/14.12.2021 г., във връзка с исканото изменение на кадастралните карти и регистри, главен секретар на АГП уведомява, че не е необходимо оспорване на нанесените промени по реда на АПК.

В 10:43 часа г-жа Олга Керелска се включва в заседанието online.

-	Текущи ремонти:

3.ОТНОСНО: Информация за заявени от административните ръководители на органите на съдебна власт планирани текущи ремонти за 2022 г. в изпълнение на Правилата за планирането, осигуряването на средства и извършването на текущ ремонт на сградния фонд на съдебната власт, приети с решение на Пленума на Висшия съдебен съвет по протокол № 22/26.09.2019 г., т. 33.

Приложение: Доклад от инж. инж. Юрий Георгиев – главен експерт в отдел „Инвестиции и строителство“ и Минчо Стаев – главен експерт в отдел „Инвестиции и строителство, дирекция „Управление на собствеността на съдебната власт“.

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

3.1.ПРИЕМА за сведение доклада на инж. Юрий Георгиев – главен експерт в отдел „Инвестиции и строителство“, дирекция „Управление на собствеността на съдебната власт“ в АВСС и инж. Минчо Стаев - главен експерт в отдел „Инвестиции и строителство“, дирекция „Управление на собствеността на съдебната власт“ в АВСС ведно с Приложение № 1 – Таблица на всички искания за текущ ремонт през 2022 г. от органите на съдебната власт.

3.2.ПРИЕМА за целесъобразно искания на органите на съдебната власт, постъпили след 30.10.2021 г., да бъдат включени в проекта на разпределение на средствата за текущи ремонти през 2022 г.
	
	Мотиви: Постъпилите искания след 30.10.2021 г., които са на обща стойност 314 935 лв. с ДДС, са свързани с ремонтни работи, които е необходимо да бъдат изпълнени през 2022 г.

3.3.ВЪЗЛАГА на дирекция „Управление на собствеността на съдебната власт“ в срок до 30.12.2021 г. да подготви писма до административните  ръководители на органите на съдебната власт, за чиито искания за планирани текущи ремонти през 2022 г. е необходимо да бъдат представени допълнителни документи. В писмата да бъде указано в срок до 14.01.2022 г. да предоставят допълнително исканите материали.

	Мотиви: С получаване на  допълнителните материали към исканията, за извършването на текущ ремонт на сградния фонд на съдебната власт, ще се даде възможност преди изготвянето на окончателния проект за разпределение на средствата за текущи ремонти за 2022 г. отново да бъдат разгледани, с оглед осигуряването на средства за изпълнението им във връзка с прилагане на Правилата за планирането, осигуряването на средства и извършването на текущ ремонт на сградния фонд на съдебната власт /Правилата/.

	3.4.ВЪЗЛАГА на дирекция „Управление на собствеността съдебната власт“ в срок до 17.12.2021 г. да бъдат предоставени на дирекция „Бюджет и финанси“ по компетентност всички постъпили искания от органи на съдебната власт, които не следва да бъдат отнесени към Правилата.

	3.5.ИЗПРАЩА доклада по т. 3.1 ведно с Приложение № 1 – Таблица на всички искания за текущ ремонт през 2022 г. от органите на съдебната власт, на Комисия „Бюджет и финанси“ към Пленума на ВСС за сведение.

- Управление на собствеността:

4.ОТНОСНО: Писмо от министерство на правосъдието с вх. № ВСС-15718/13.12.2021 г. във връзка с имот, находящ се на ул. „Подполковник Калитин“ № 21, гр. София.

След проведено обсъждане, 

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

4.1. ПРИЕМА единодушно Вариант 2 от предложените проекти на решения.

	4.2.ПРЕДЛАГА на Пленума на Висшия съдебен съвет да приеме следното решение:

	1.ДАВА СЪГЛАСИЕ да се извърши промяна на титуляра на партидите за електрическа енергия и вода за имотите, ползвани от Бюрото по защита на застрашени лица /БЗЗЛ/ към министъра на правосъдието, находящи се в гр. София, гр. Бургас и гр. Велико Търново, считано от 01 януари 2022 г. като за титуляр на партидите да се впише Бюрото по защита на застрашени лица към министъра на правосъдието.
До промяна титуляра на партидите за ползване на имотите от БЗЗЛ към министъра на правосъдието, разходите за консумативи  за електрическа енергия и вода да се заплащат със средства от бюджета на Прокуратура на Република България /ПРБ/, като се възстановяват от БЗЗЛ на ПРБ, което да бъде регламентирано в споразумение за възстановяване на разходи.
2. ИЗПРАЩА решението на министъра на правосъдието и на главния прокурор на Република България.

	4.3.ВНАСЯ предложението като допълнителна точка в редовното заседание на Пленума на ВСС, насрочено за 16.12.2021 г.

	
5.ОТНОСНО: Доклад рег. № ВСС-15560/07.12.2021 г. от директор на дирекция „Правна“ в АВСС във връзка с т. 10.3. от протокол № 34/17.11.2021 г. на Комисия „Управление на собствеността“ към Пленума на ВСС.
Приложение: Доклад от Стоян Димитров - главен експерт-юрист в отдел „Управление на собствеността“, дирекция „Управление на собствеността на съдебната власт“.

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

5.1. ПРИЕМА доклад рег. № ВСС-15560/07.12.2021 г. от директора на дирекция „Правна“ и становище с рег. № ВСС-15560/06.12.2021 г. от Даниела Генадиева – главен експерт – юрисконсулт звено „ППНД“, отдел „ПОНД“, дирекция „Правна“, за сведение.

6.ОТНОСНО: Писмо рег. № ВСС-16628/09.12.2021 г. от административния ръководител на Районен съд – Пловдив с предложение за разпределение на помещения в Съдебна палата – Пловдив.
Приложение: Доклад от Цецка Трендафилова – старши експерт – икономист в отдел „Управление на собствеността“, дирекция „Управление на собствеността на съдебната власт“.

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

6.1. ПРИЕМА доклада на Цецка Трендафилова – старши експерт – икономист в отдел „Управление на собствеността“, дирекция „Управление на собствеността на съдебната власт“.
6.2. ПРИЕМА за необходимо да бъде извършен оглед на място в Съдебната палата – Пловдив от представители на ВСС в срок до 30.01.2022 г. с цел изготвяне на проект на разпределение на помещенията.
6.3. ОПРЕДЕЛЯ, във връзка с изпълнението на т. 6.2, следните представители:
- г-н Боян Новански – член на ВСС и на Комисия „Управление на собствеността“ към Пленума на ВСС;
- г-жа Олга Керелска – член на ВСС и на Комисия „Управление на собствеността“ към Пленума на ВСС;
- г-н Стоян Димитров – главен експерт – юрист в отдел „Управление на собствеността“, дирекция „Управление на собствеността на съдебната власт“;
- г-жа Цецка Трендафилова – старши експерт – икономист в отдел „Управление на собствеността“, дирекция „Управление на собствеността на съдебната власт“.

6.4. ИЗПРАЩА решението на Главния секретар на Висшия съдебен съвет, административния ръководител на Окръжен съд – Пловдив и административния ръководител на Районен съд – Пловдив, за сведение.

7.ОТНОСНО: Уведомление от Галина Господинова Хаджиева – старши експерт в отдел „Статистически анализ и обработка на данни“, дирекция „ИТСС“, АВСС, наемател на ведомствено жилище, предоставен за управление на ВСС.

	Г-жа Олга Керелска направи предложение за отлагане разглеждането на т. 7 от настоящия дневен ред, предвид това, че трудовото правоотношение със служителя от АВСС все още не е прекратено.

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

7.1.ОТЛАГА разглеждането на т. 7 от настоящия дневен ред за първото редовно заседание на Комисия „Управление на собствеността“ към Пленума на Висшия съдебен съвет, насрочено за 12 януари 2022 година.

ПРЕДСЕДАТЕЛ НА КОМИСИЯ 
„УПРАВЛЕНИЕ НА СОБСТВЕНОСТТА” 
КЪМ ПЛЕНУМА НА ВСС: /п/ СТЕФАН ГРОЗДЕВ